GiliGold/VAD_KnessetCorpus huggingface dataset:
<פיני קבלו: חשוב מאוד שלא נזניח את אותן משפחות.
<פיני קבלו: הילדים מגיעים לאותן מסגרות משותפות מבלי שהילד או ההורה יודע מאין הילד הגיע ועל איזה רקע הוא נמצא באותו מעון.
<פיני קבלו: תודה רבה, אדוני היושב-ראש, וישר כוח על מה שאתה עושה בנושא הזה.
<אחז אגם: יש נקודה אחת שאף אחד לא התייחס אליה, וזה עניין המפעילים.
<אחז אגם: אמרת בציניות את העניין, אבל זו ממש לא סוגיה צינית.
<אחז אגם: מדובר בפתיחה של מעונות רווחיים מול סגירה של מעונות רווחיים פחות.
<אחז אגם: יושבת ראש ויצו דיברה על סגירה של 9 מעונות.
<אחז אגם: מה שלא נאמר זה שנסגרים מעונות לא רווחים ונפתחים מעונות רווחיים יותר.
<אחז אגם: זאת לא הייתה אמורה להיות מטרת המפעילים.
<אחז אגם: לא יעלה על הדעת שייסגר מעון כי הוא לא מביא את הרווח המתאים, לעומת מעון בבבלי שייפתח כי הוא כן מביא.
<יעל שמרגד: כל הארגונים הם מוסדות ללא רווח.
<יעל שמרגד: כל ההכנסות מושקעות במערכת.
אלי אלאלוף: דווקא אני מזדהה עם ההערה הזאת.
<אחז אגם: כששואלים את הסיבה, מסתבר שהמטפלות הוותיקות הן עול כלכלי.
<אחז אגם: כשיש סוף סוף מטפלת שמרוויחה לפי דרג א', אז היא עול כלכלי, מה פתאום להחזיק אותה, בואו ניקח אחת שלא עולה לנו כל כך הרבה.
אלי אלאלוף: גלית, אני יודע שאת רוצה להגיב, אני יודע שקיבלת בשם כל המערכת את כל הקיטור הלא נעים שלא מגיע לך באופן אישי.
אלי אלאלוף: אני לא רוצה לתת לך מילה אחרונה כדי להתגונן, אין טעם.
אלי אלאלוף: אני לא רוצה שתביני שזאת הייתה התקפה אישית עלייך או על המערכת שלך, אלא על מערכת שהייתה לקויה הרבה שנים.
אלי אלאלוף: הגשתי בוועדה שטרכטנברג הקים מסמך שנקרא "של מי הילד הזה".
אלי אלאלוף: ההרגשה הייתה שהילדים הוזנחו מגיל לידה.
אלי אלאלוף: המדינה לא לקחה אחריות על הילד הנולד.
אלי אלאלוף: טיפת חלב נתנה שירות פעם ב, אחר כך הארגונים הנפלאים עשו עבודה - אולי עכשיו הם צריכים להתמודד עם תגובות לא קלות - ואחר כך היה את משרד החינוך, שזה כבר תלוי במקום כי יש מקומות שהיה בהם יותר.
אלי אלאלוף: בדרך כלל הילד עד גיל 5 לא היה מטופל באופן ממלכתי.
אלי אלאלוף: את התקופה הזאת צריך לסיים בהקדם.
אלי אלאלוף: בשם ועדת הרווחה אני מודיע: אל"ף, מערכת הגיל הרך צריכה להיות באחריות מוחלטת מגיל לידה במשרד החינוך.
אלי אלאלוף: אנחנו נעשה הכל כדי לעשות את זה.
אלי אלאלוף: אנחנו מנהלים מו"מ.
אלי אלאלוף: לצערי הדוח של משרד ראש הממשלה לא רצה לקבל החלטה.
אלי אלאלוף: לפי דבריו, בישיבה האחרונה שהייתה לי, זה כאילו בגלל ההתנגדות של משרד החינוך לקבל.
אלי אלאלוף: אני לא מכיר משרד שמקבל בתנאים.
אלי אלאלוף: אם המדינה מחליטה באמצעות הממשלה להטיל עליו אחריות, הוא קודם כל ימלא את האחריות.
אלי אלאלוף: אין התניה בקבלת אחריות על הגיל הרך.
אלי אלאלוף: משרד החינוך, הכותרת של הבוקר, אני לא יודע באיזה עיתון, היא שאם הוא יקבל מיליארד שקל הוא יטפל בילדים.
אלי אלאלוף: קודם כל שיטפל בילדים.
אלי אלאלוף: יש לו 52 מיליארד שקל.
אלי אלאלוף: אם הוא לא יודע להתמודד בחיסכון של 2%, סימן שהמערכת שלו לא טובה.
אלי אלאלוף: אין מערכת שלא יודעת להתמודד עם אתגר כזה של מיליארד שקל כאשר יש לה בקופה 52 מיליארד שקל.
אלי אלאלוף: חייבים להעביר את הגיל הרך למשרד החינוך, וזאת מבלי לפגוע במערכת שלא קיבלה אף פעם את התנאים כדי להתמודד עם האתגר הלאומי של הטיפול בגיל הרך.
אלי אלאלוף: לא צריך לבוא בטענות למשרד הכלכלה.
אלי אלאלוף: הייתי עושה מזה בדיחה אישית.
אלי אלאלוף: כשדיברתי על הגיל הרך, הייתי שואל - איפה אצלנו הגיל הרך.
אלי אלאלוף: זה היה יותר מסובך להגיד במסחר ותעשייה.
אלי אלאלוף: זה נראה הגיוני, לא?
אלי אלאלוף: משרד הכלכלה לא קיבל בחיים את התנאים הנדרשים להתמודדות עם הגיל הרך.
אלי אלאלוף: גם התקציבים הקיימים לא מספיקים.
אלי אלאלוף: אנחנו גאים להגיד שיש מיליארד 200 לבנות, אבל למה לא בונים בצורה שיטתית מעונות בהתאם לגידול האוכלוסייה?
אלי אלאלוף: במשרד החינוך יש כל שנה תקציב שגדל באופן שיטתי.
אלי אלאלוף: אחת הטענות שיש לי למדינה שלנו היא על כך שלא מתקצבים מספיק את הרווחה.
אלי אלאלוף: גם ברווחה אין תקציבי פיתוח נדרשים, לכן גם אין מעונות בהתאם.
אלי אלאלוף: דבר שני, חייבים להתמודד בדחיפות הנדרשת במשבר שנוצר, הכל בתיאום עם המשרדים הרלוונטיים - משרד האוצר, משרד הכלכלה ונציגי הארגונים, אם תרצו, למרות שאני לא רואה כרגע השפעה ישירה של השלטון המקומי.
אלי אלאלוף: צריך להקים צוות שמ-1 במאי עובד בצורה אינטנסיבית ומדווח לוועדה ולי באופן אישי על כל פגישה ותוצאותיה, על מנת לפתור את הבעיה ב-3 שבועות, על מנת להבטיח את פתיחת שנת הלימודים הקרובה.
אלי אלאלוף: בנוסף, הוועדה תיקח אחריות, כפי שהומלץ על ידי מספר רב של חברי כנסת, על מעקב לפי הצורך, בתיאום עם ועדת החינוך או בשיתוף עם ועדת החינוך, כדי שהמהלכים המרכזיים שהתבקשנו פה לעשות על ידי כל חברי הכנסת והציבור יתבצעו: אל"ף, הקמה של מועצה לגיל הרך, שתיים, העברת המערכת למשרד החינוך.
אלי אלאלוף: ההיערכות הזאת לא חייבת להיות מהיום למחר.
אלי אלאלוף: לא לשכוח שצריך לתת זמן לזה.
אלי אלאלוף: אנחנו בוועדה נעשה את המעקב הנדרש לזה.
אלי אלאלוף: אני שוב מודה לכם על כך שמצאתם לנכון לבוא לישיבה בערב פסח, בתקווה שנצליח לעשות רק טוב.
אלי אלאלוף: חג שמח, הישיבה נעולה.
אלי אלאלוף: צהריים טובים, אנחנו ב-20.4.2016, י"ב בניסן התשע"ו, שעה 13:21.
אלי אלאלוף: אני שמח לפתוח את הדיון בתקנה העוסקת בעובדים המועסקים על ידי קבלנים עבור השירות הציבור.
אלי אלאלוף: אני מתחיל בברכה, אבל מיד נתחיל בקריאה.
אלי אלאלוף: אני רק רוצה לברך את יושב-ראש ההסתדרות שנמצא לנכון להצטרף, ואת ידידי שר האוצר מר משה כחלון על ההחלטה להעניק לעובדי הקבלן שכל הזמן חייבים לדאוג שהם יקבלו תנאי העסקה טובים יותר.
אלי אלאלוף: נלך ישר לקריאה של התקנה על ידי היועצת המשפטית של משרד האוצר טלי ארפי, אחר כך נמשיך בדיון.
<טלי ארפי: צו העסקת עובדים על ידי קבלני שירות בתחומי השמירה והניקיון בגופים ציבוריים (תיקון), התשע"ו-2016 בתוקף סמכותי לפי סעיפים 6(ב) ו-(ג) לחוק העסקת עובדים על ידי קבלני שירות בתחומי השמירה והניקיון בגופים ציבוריים, התשע"ג-2013, בהתייעצות עם שר הכלכלה והתעשייה ובאישור ועדת העבדה והרווחה והבריאות של הכנסת, אני מצוה לאמור: הוספת סעיף 2א 1.
<טלי ארפי: אחרי סעיף 2 לצו העסקת עובדים על ידי קבלני שירות בתחומי השמירה והניקיון בגופים ציבוריים, התשע"ג-2013 (להלן – הצו העיקרי), יבוא: "מענק חד-פעמי 2א.
<טלי ארפי: (א) קבלן ניקיון ישלם לעובד ניקיון ולאחראי ניקיון מענק חד-פעמי לפי הכללים וההוראות המפורטים בהסכם קיבוצי (מסגרת) מיום י' בניסן התשע"ו (18 באפריל 2016) (להלן – הסכם המסגרת) לעניין עובדים המועסקים בשירות המדינה, לרבות לעניין סכום המענק ואופן חישובו.
<טלי ארפי: (ב) על אף האמור בסעיף קטן (א) ובהסכם המסגרת - החלק הראשון של המענק החד- פעמי ישולם לא יאוחר ממועד תשלום משכורת החודש העוקב שלאחר תחילתו של צו העסקת עובדים על ידי קבלני שירות בתחומי השמירה והניקיון בגופים ציבוריים (תיקון), התשע"ו-2016; החלק השני של המענק החד-פעמי ישולם במשכורת החודש שבו משולם המענק לפי הסכם המסגרת לעובדים המועסקים בשירות המדינה, ולא יאוחר ממשכורת החודש העוקב.
<טלי ארפי: (ג) המענק החד-פעמי אינו מהווה שכר לכל דבר ועניין, לא יובא בחשבון לעניין פיצויי פיטורים או לחישוב ערך שעה, ולא יבצעו בעדו הפרשות לקופת גמל לקצבה או לקרן השתלמות.
<טלי ארפי: תקנות העסקת עובדים על ידי קבלני שירות בתחומי השמירה והניקיון בגופים ציבוריים (שינוי התוספת לחוק), התשע"ו-2016 בתוקף סמכותי לפי סעיף 6(ד) לחוק העסקת עובדים על ידי קבלני שירות בתחומי השמירה והניקיון בגופים ציבוריים, התשע"ג-2013 (להלן – החוק), בהתייעצות עם שר הכלכלה והתעשייה ובאישור ועדת העבודה, הרווחה והבריאות של הכנסת, אני מתקין תקנות אלה: תיקון התוספת לחוק 1.
<טלי ארפי: בתוספת לחוק, בסופה יבוא: 8.
<טלי ארפי: מענק חד פעמי.
<נעה בן שבת: אולי רק נסביר מדוע נדרשות התקנות.
<נעה בן שבת: התקנות נדרשות לתיקון התוספת כדי לאפשר את ביצוע התשלומים האלה.
<נעה בן שבת: הכל ייעשה בהתאם למועדים, להוראות ולכללים שנקבעו בהסכם המסגרת לגבי תשלום המענק.
<נעה בן שבת: הכל כפוף לאותן הוראות בנוגע למענק החד-פעמי.
<נעה בן שבת: אני מבינה שמדובר בתשלום אחד שכבר שולם לעובדי המדינה במשכורת חודש פברואר.
<נעה בן שבת: לעובדי הקבלן זה ישולם, כפי שכתוב פה, במועד תשלום המשכורת בחודש העוקב שלאחר תחילת הצו.
<נעה בן שבת: החלק השני ישולם במועד מאוחר יותר, בשנת 2017.
<נעה בן שבת: מדובר בסכום נוסף של 1000 שקלים, וכמובן ההוראות לגבי החישוב - משרה חלקית, מקרים של חופשת לידה, מקרים של מחלה, הכל כפי שקבוע בהסכם המסגרת.
אלי אלאלוף: אני לא מרגיש שום התנגדות אפשרית.
אלי אלאלוף: נמנעים – אין תקנות העסקת עובדים על ידי קבלני שירות בתחומי השמירה והניקיון בגופים ציבוריים (שינוי התוספת לחוק), התשע"ו-2016 וצו העסקת עובדים על ידי קבלני שירות בתחומי השמירה והניקיון בגופים ציבוריים (תיקון), התשע"ו 2016 אושרו
<אבי ניסנקורן: אני רוצה להודות לשר האוצר שנרתם לשיפור זכויות עובדי הקבלן: קליטה בהעסקה ישירה ושיפור תנאי עובדי קבלן שנשארים עובדי קבלן.
<אבי ניסנקורן: הביטוי לכך התקבל במענק של 2000 שקלים.
<אבי ניסנקורן: זה בעצם עוד שיפור משמעותי בנושא עובדי השמירה והניקיון במגזר הציבורי.
<אבי ניסנקורן: אנחנו הכנסנו את זה גם פה.
<אבי ניסנקורן: אתם אישרתם את התקנות כך שזה יהפוך להיות הסדר קבע, כך שמענקים עתידיים שיינתנו בשירות המדינה יחולו גם על עובדי השמירה והניקיון במגזר הציבורי.
<אבי ניסנקורן: התיקון הוא לא חד פעמי, הוא תיקון קבע.
<אבי ניסנקורן: 2000 שקלים לעובדים מוחלשים זאת בשורה מאוד משמעותית.
<אבי ניסנקורן: אני מודה ליו"ר הוועדה אלי אלאלוף שהסכים שנעשה את זה עוד לפני הפגרה.
<אבי ניסנקורן: האמת, קיימת את ההבטחה, אנחנו מתכנסים היום.
<אבי ניסנקורן: אני מודה גם לצוות משרד האוצר, לעו"ד טלי ארפי, שהיא מפה יוצאת לדאוג שהצו ייצא עוד היום כדי שהתשלום יהיה במשכורת חודש מאי.
<אבי ניסנקורן: יש פה באמת בשורה משמעותית.
<אבי ניסנקורן: אני רק רוצה לציין שכשאנחנו מסתכלים על תנאי עובדי השמירה והניקיון של עובדי קבלן בכלל ובמגזר הציבורי בפרט, אנחנו רואים שיפור משמעותי במצב היום לעומת המצב שהיה לפני כמה שנים.
<אבי ניסנקורן: אחד, בתחום האכיפה.
<אבי ניסנקורן: חוקק חוק הגברת אכיפה על ידי הוועדה הזאת בקדנציה הקודמת, שהחיל אחריות אישית ופלילית גם על המשתמש.
<אבי ניסנקורן: סוגיית האכיפה היום היא הרבה יותר חזקה.
<אבי ניסנקורן: הסנקציה שטמונה בחובה כלפי המשתמש וכלפי חברת כוח אדם הביאה ומביאה - אנחנו חשים את זה - לאכיפה אגרסיבית ולעמידה הרבה יותר אגרסיבית על הזכויות של עובדי הקבלן.
<אבי ניסנקורן: לגבי עצם מצבת הזכויות.
<אבי ניסנקורן: העלאת שכר המינימום מ-4300 ל-5300 אומר שעובד שמירה או ניקיון שעובד במשרה מלאה ירוויח, נכון לסוף 2017, 5300 שקלים, או 28.5 שקלים לשעה, לא כ-23 שקלים לשעה שהיה לפני כמה שנים.
<אבי ניסנקורן: יש פה שיפור של מעל 20% דה פקטו בשכר של אותם עובדים מוחלשים.
<אבי ניסנקורן: הנושא של קרן השתלמות הוסדר במסגרת צווי הרחבה שהבאנו עם לשכת נתוני אשראי, הארגונים הכלכליים וארגוני השמירה והניקיון.
<אבי ניסנקורן: זה אומר שיש חובה לבטח כל עובד ניקיון או שמירה במגזר הפרטי או הציבורי בקרן השתלמות מהיום הראשון לעבודתו במקום העבודה.
<אבי ניסנקורן: זה משהו שלא היה קיים.
<אבי ניסנקורן: רק 30% מהאוכלוסייה שזכאית לקרנות ההשתלמות נכנסו למעגל הזה.
<אבי ניסנקורן: לגבי הנושא של הפרשות לקרן פנסיה, אנחנו דאגנו שעובדי שמירה וניקיון במגזר הפרטי והציבורי, שיעור ההפרשה שלהם לקרן פנסיה יהיה מקסימאלי, הוא יעמוד על 22% מהשכר שלהם.
<אבי ניסנקורן: בגלל שהשכר נמוך, בגלל שיש חלקיות משרה, בגלל שיש הפסקות בתקופת העבודה, שיעור ההפרשה שלהם בתקופת העבודה שלהם יהיה 22%, לא 18.5%.
<אבי ניסנקורן: אנחנו פעלנו לדאוג לכבוד העובד במובן שאם יש חדר אוכל במקום העבודה, יש חובה שאותם עובדי קבלן יאכלו ביחד עם כל האחרים בחדר האוכל, באותם תנאים.
<אבי ניסנקורן: לגבי שי לחג, יש חובה לתת מינימום של 250 שקלים בתחום השמירה והניקיון במונחי משרה מלאה.
<אבי ניסנקורן: עובד שמירה או ניקיון לעומת עובד שמירה או ניקיון לפני 7 שנים, 6 שנים, מצבת הזכויות שלו השתנתה בצורה דרמטית.
<אבי ניסנקורן: זה מקבל ביטוי גם פה.
<אבי ניסנקורן: אני מקווה שזאת לא תהיה - אני אדאג לזה, אני אפעל לזה ואני גם פועל לזה - תופעה חולפת.
<אבי ניסנקורן: רוב הדברים שאנחנו עושים הם דברים עם משמעות תמידית - המענק, השי לחג, קרן הפנסיה, חדר האוכל.
<אבי ניסנקורן: אנחנו נפעל שזה ימשיך להיות מגמה של שיפור מתמדת.
<אבי ניסנקורן: העובדים, במידה והם יישארו עובדי קבלן, תנאיהם ישופרו בצורה משמעותית.
<אבי ניסנקורן: זה משקף את כבוד האדם, זה משקף צמצום פערים, זה משקף ביטוי של צמצום העוני במדינת ישראל.
<אבי ניסנקורן: יש לנו עוד מטלות רבות.
<אבי ניסנקורן: אנחנו צריכים לשאוף כמה שיותר שיהיה מעבר ממשרות חלקיות למשרות מלאות.
<אבי ניסנקורן: אחד הקטרים של העוני זה המשרות החלקיות, בטח בתפקידים כאלה נחלשים.
<אבי ניסנקורן: אנחנו צריכים שמי שאפשר להעסיק אותו בהעסקה ישירה, יעסיקו אותו בהעסקה ישירה.
<אבי ניסנקורן: אנחנו צריכים לשפר את המוטיבים של כבוד האדם וזכויות העובדים, כמו דאגה לסביבת עבודה נאותה.
<אבי ניסנקורן: העבודה לא הסתיימה.
<אבי ניסנקורן: אין ספק שאנחנו עושים צעדים נוספים.
<אבי ניסנקורן: אנחנו נמשיך את זה.
<אבי ניסנקורן: אני מסיים עוד פעם בתודות, כי הנושא הזה של עובדי קבלן הפך, לשמחתי, להיות למוסכמה חברתית שחייבים לטפל בה.
<אבי ניסנקורן: אנחנו עושים את זה לא מהפנים אל החוץ, אנחנו באמת מטפלים.
<אבי ניסנקורן: זה הוועדה, שר האוצר, חברי הכנסת.
<אבי ניסנקורן: זה דבר שחוצה מפלגות.
<אבי ניסנקורן: אני מודה לכולם.
<אבי ניסנקורן: אני מקווה שנבוא עם עוד בשורות כאלו.
<נעה בן שבת: התיקון של התוספת הוא תיקון של קבע, אבל לגבי כל מענק חד-פעמי יצטרכו שינוי של ההסכם ותיקון של הצו בהתאמה.
<נעה בן שבת: היו שינוים נוספים בהסכם הזה, כאשר השינויים האחרים אמורים לבוא בתיקון לצו.
<נעה בן שבת: אני מבינה שהאוצר צריך להביא את זה בהקדם.
<נעה בן שבת: לא יכולנו להכניס את זה בשלב הזה.
<נעה בן שבת: בצו דובר על ערך שעה.
<נעה בן שבת: זה לא ייחשב שכר לעניין ערך שעה, שעות נוספות, כפי שנקבע בהסכם המסגרת.
דב חנין: קודם כל, ברכות לך, אדוני היושב ראש, על כך שאתה נותן לנו לסיים את העבודה לקראת החג עם טעם טוב בפה.
דב חנין: ברכות לך, אדוני יושב-ראש ההסתדרות, על הפעילות והמסירות שאתה מוביל בה את ההסתדרות, במיוחד בנושאים האלה של עובדי הקבלן, העובדים המוחלשים ביותר במשק.
דב חנין: אכן, ההחלטה שלנו עכשיו היא סוג מסוים של שי לא רק לעובדי הקבלן, זה שי לחברה שלנו כולה.
דב חנין: עובדי קבלן, עובדים בעוני ועובדים מקופחים, כמו שאמר בצדק יושב-ראש ההסתדרות, זה חלק ממחוללי העוני בחברה הישראלית.
דב חנין: מי כמוך, אדוני היושב-ראש, יודע, הרי עמדת בראש ועדה שעסקה בסיבות לעוני.
דב חנין: השאלה של עובדים עניים היא אחת מהשאלות המרכזיות כאן.
דב חנין: אני מצטרף לגמרי להערכת החשיבות בשיפור התנאים וחיזוק האכיפה.
דב חנין: שני הדברים האלה מאוד מאוד חשובים, שני הדברים האלה מייצרים תוצאות והבדל מעשי בשטח.
דב חנין: מעבר להבדל שהם מייצרים כשלעצמם, הם עושים עוד דבר שגם אותו אנחנו צריכים לקחת בחשבון כי הוא דבר מאוד חשוב וחיובי.
דב חנין: ככל שאנחנו משפרים את התנאים של עובדי הקבלן, ככל שאנחנו מחזקים את האכיפה מסביב לתנאים האלה, כך אנחנו בעצם לאט לאט מכרסמים ברציונל הכלכלי שעומד מתחת לכל הדפוס הזה של עובדי קבלן.
דב חנין: כל הדפוס של עובדי קבלן נועד כדי "לדפוק" את העובדים.
דב חנין: אם אי אפשר יהיה "לדפוק" את העובדים כי התנאים שלהם יהיו טובים יותר ותהיה אכיפה אמיתית להגנת התנאים האלה, אנחנו בעצם משמיטים את הקרקע מתחת לצורת העסקה הזאת שהגיע הזמן לבער אותה קודם כל מהמערכת הציבורית.
דב חנין: עובדי ציבור צריכים להיות עובדי ציבור, לא עובדי קבלן, זאת צריכה להיות המטרה.
דב חנין: מה שאנחנו עושים היום הוא עוד צעד אחד בכיוון הזה.
עבדאללה אבו מערוף: העתק הדבק לדבריו של דב.
<פיני קבלו: ראשית, ברכות.
<פיני קבלו: אני חושב שהצמד שר האוצר כחלון ואבי ניסנקורן, אם יישארו וימשיכו בקדנציה הזאת יחד, יצליח לצמצם באופן משמעותי את הפערים בחברה הישראלית.
<פיני קבלו: אני חושב שהצעדים נעשים בפועל.
<פיני קבלו: אין ספק ששיתוף הפעולה הנפלא שיש ביניהם מוסיף לאווירה.
<פיני קבלו: התבקשתי על ידי מנכ"ל השלטון המקומי לדבר לגבי התשלום הקודם של המענק שניתן לעובדי עיריות.
<פיני קבלו: הוא ניתן להם.
<פיני קבלו: האוצר נתן איזה שהוא פיצוי בטייס האוטומטי ופיצוי כספי.
<פיני קבלו: לגבי התוספת הנוכחית, אנחנו פונים לאוצר שימצא את הדרך על מנת לפצות, כי אנחנו יודעים שיש עיריות שיש להן כבר תקציב סגור, יש להן חשב מלווה, יש להן תכנית הבראה.
<פיני קבלו: האוצר צריך למצוא פתרון לשלטון המקומי.
<פיני קבלו: כפי שעשה במענק הראשוני שניתן יחד עם תוספת השכר לעובדי הרשויות המקומיות, כך ייעשה ויפצה את הרשויות המקומיות, כי אחרת תהיה קריסה.
<פיני קבלו: אנחנו לא רוצים לחזור לאותן שנים שהיו 40,50 רשויות שלא יכלו לשלם שכר.
<פיני קבלו: ראינו את ההפגנות.
<פיני קבלו: היום יש איזו שהיא רגיעה בעניין הזה.
<פיני קבלו: היום השכר משולם בזמן.
<פיני קבלו: אם לא נשמור על הדברים האלה, אנחנו שוב נמצא את עצמנו באותן בעיות.
<פיני קבלו: אני רוצה לפנות לשר האוצר, לראש הממשלה.
<פיני קבלו: יופי, תודה רבה על ההישג היפה, המרשים.
<פיני קבלו: אין ספק שהוא הישג מיוחד.
אלי אלאלוף: אני סומך על מרכז השלטון המקומי שיידע להעלות את הסוגיה ולקבל פתרון הולם.
אלי אלאלוף: אני רוצה להודות בצורה חד משמעית.
אלי אלאלוף: אני מצטרף לדבריך, דב.
אלי אלאלוף: באמת החלום שלי, של כל אחד מאיתנו הוא לראות שעובדי הקבלן ייעלמו מהמפה של התעסוקה בישראל.
אלי אלאלוף: ודאי בגופים ציבוריים אין שום סיבה שזה יהיה.
אלי אלאלוף: אני בא מאסכולה ישנה בה כולם עבדו באותו מוסד, מלמעלה עד למטה.
אלי אלאלוף: כולם שירתו טוב מאוד את המוסד הציבורי שאני כל חיי עבדתי בו.
אלי אלאלוף: אני חושב שזה בהחלט חלום שכדאי שיגשימו אותו.
אלי אלאלוף: אני מודה ליושב-ראש ההסתדרות אבי ניסנקורן על ההתמדה שלו, ליושב-ראש המפלגה שלי, שר האוצר, שבצורה ספונטנית, אינטואיטיבית, אפילו אובססיבית עושה את זה בלב מלא ושקט, כי באמת צריך לתקן את העיוות הזה.
אלי אלאלוף: חג שמח.
אילן גילאון: אני פותח את מליאת ישיבת ועדת העבודה, הרווחה והבריאות.
אילן גילאון: יושב ראש הוועדה ביקש להתחיל והוא יצטרף בהמשך.
<אייל לב ארי: התקנות שכאן הן חלק מהתקנות המלאות שהוגשו על ידי שר הבריאות.
<אייל לב ארי: הן כוללות רק את התקנות הכלליות ואת התוספת הראשונה והתוספת השנייה שהן ההנגשות הפיזיות של בתי חולים, מרפאות ומכונים.
<אייל לב ארי: לא הנושא של המרפאות הפרטיות של רופאים בבתי מגורים או כל הנושא של השירות בכללו שניתן בשירות בריאות.
<אייל לב ארי: ככלל, ועדות מאשרות או לא מאשרות תקנות כפי שהן מוגשות להן.
<אייל לב ארי: לא קיים מה שקיים בהליך חקיקה שאפשר לפצל הצעת חוק.
<אייל לב ארי: בעיקרון לא מפצלים תקנות.
<אייל לב ארי: אנחנו באופן חריג – וזה גם על דעת היועצת המשפטית של ועדת העבודה, הרווחה והבריאות – נוקטים בצעד חריג שגם לא מהווה תקדים להבא, לאור המאפיינים המיוחדים של כל נושא תקנות הנגישות בכלל והמקרה הספציפי של תקנות הבריאות.
<אייל לב ארי: גם הנושא של חלוף הזמן הרב מאז התקנות היו אמורות להיות מובאות לוועדה והיו אמורות להיות מאושרות, גם לאור הכנסות הקצרות שכיהנו בשנים האחרונות.
<אייל לב ארי: לא נתעלם גם מהבג"ץ שמופנה הן כלפי הממשלה וגם כלפי ועדת העבודה וגם לאור הנושאים שאנחנו חשבנו שכן ניתן לאשר אותם בנפרד ובמנותק כיוון שכל נושא הוא גם עצמאי בפני עצמו.
<אייל לב ארי: ראינו שהדבר הזה באופן חריג מתאפשר ולכן מה שנעשה כאן, מה שמונח בפני הוועדה, מה שהוועדה מתבקשת לאשר זה גם חלק ולכן תוכל להמשיך – מה שלא קורה באופן רגיל – לדון בתקנות בחלק שעדיין לא אושר על ידה גם כדי לחסוך את כל תהליך הבאת התקנות לוועדה, מה שמחייב התייעצויות ואישורים, בין אם של שר האוצר ובין אם התייעצויות עם הנציבות או הסכמת הנציבות והתייעצות עם ארגונים שונים של אנשים עם מוגבלויות.
<אייל לב ארי: כשיהיה מוכן החומר הבא בנושאים של השירות והקליניקות הפרטיות, זה יכול להיות מובא לוועדה ללא צורך בהליכים נוספים.
אילן גילאון: אני חושב שזה מתקבל בהבנה מצד כולם.
אילן גילאון: להזכירכם, אנחנו עדיין במדע חדש.
אילן גילאון: הנושא של הנגישות הוא מדע חדש.
אילן גילאון: קצב ההתקדמות שלנו הוא משביע רצון אבל הרעיון המודולרי הזה, כדי לפצל ולהתקדם ולא לעצור, הוא מחויב המציאות ונדמה לי שאנחנו יכולים לקבל את הדברים בהבנה.
אילן גילאון: שום דבר איננו תקדים לדבר אחר.
<אייל לב ארי: זה על אחת כמה וכמה.
<אייל לב ארי: הוא מאוד חריג.
אילן גילאון: מה קורה כרגע מבחינה פרוצדורלית?
<אייל לב ארי: אפשר לאשר בלי הקראה.
<אייל לב ארי: אנחנו לא נקריא.
אילן גילאון: אני לא מכיר עוד ועדה שהדברים נטחנים עד דק כמו בוועדה הזאת.
אילן גילאון: אני יודע את זה כי אני הכי פחות מבין מכל השולחן הזה במה שמתרחש כאן
אילן גילאון: ברמה המקצועית אבל אני כל כך סומך על ההרמוניה שישנה כאן, שאנחנו יכולים ללכת באופן בטוח קדימה.
אילן גילאון: מקסימום, אם יקרה משהו, אנחנו נתקן בהמשך.
אילן גילאון: תזכרו תמיד, השמים הם הגבול וגם אותם ננגיש בסופו של דבר.
<אייל לב ארי: כמו שאמרתי, בפני הוועדה מונח החלק הכללי של התקנות והתוספת הראשונה היא בעצם ההנגשות הפיזיות של בתי החולים, והתוספת השנייה שאלה הן ההנגשות הפיזיות של המרפאות והמכונים.
<שמעון פרג': מרפאות קיימות לפי חוק ביטוח בריאות ממלכתי.
<אייל לב ארי: מרפאות קיימות, בתי חולים ומכונים.
אילן גילאון: אם למישהו יש לומר משהו, זאת ההזדמנות האחרונה.
<שמעון פרג': אני מבקש לומר משהו.
<שמעון פרג': אני רוצה דבר אחד שיישמע כאן למרות שאלעד מהאוצר מבקש לא.
<שמעון פרג': זה חשוב שגם הוועדה הזו, אחרי ששינינו את הכובע, תשמע את הדברים של משרד האוצר שיש לו לומר לגבי התקציב שנדרש ליישום תקנות אלה.
<שמעון פרג': זה מאוד חשוב לנו לדעת כי אנחנו לא נוכל לצערנו לקחת תקציבים שמיועדים לתרופות, ואני לא רוצה להרחיב בנושא הזה, ולטיפול במטופלים ולהעביר אותם.
<שמעון פרג': זה יבוא על חשבון משהו.
<שמעון פרג': אנחנו מצפים לתקציב ייעודי.
<שמעון פרג': דיברנו על זה לא פעם במסגרת ועדת המשנה ובכל מקום אפשרי.
<שמעון פרג': נשמח להתייחסותו של אלעד.
אילן גילאון: זה יהיה כמו במערכון של הגשש, אתם שואלים את אותן שאלות והם יענו לך את אותן תשובות.
<אלעד מסאסא: כמו שאמרתי בוועדת המשנה, הנושא עד עכשיו לא עלה בדיונים תקציביים בינינו לבין משרד הבריאות.
<אלעד מסאסא: כמו שאנחנו רואים את זה, האחריות התקציבית לכל הנושא הזה היא מתקציבי הפיתוח של הקופות או של משרד הבריאות.
אילן גילאון: אתה מופתע מהתשובה הזאת?
אילן גילאון: חברים, נקודת המוצא שלנו היא שאנחנו צריכים להתקין את התקנות ולכתוב את החוק.
אילן גילאון: אם מדינת ישראל רוצה להפוך את כל הגורמים בתוכה לעבריינים בסופו של דבר, כנראה שהיא יצאה מדעתה.
אילן גילאון: לכן אני מצפה שדווקא יצירת המציאות הזאת היא בסופו של דבר תוביל לקצת משאבים.
אילן גילאון: הרי זה ברור לגמרי שהבור לא יכול להתמלא מחולייתו.
אילן גילאון: לא קיים דבר כזה בטבע וגם כאן זה לא קיים.
אילן גילאון: זה דבר חיוני מאוד וצריך לומר באומץ מאיפה מורידים ולאן שמים.
אילן גילאון: זה כל האומנות של הפוליטיקה, מי מקבל כמה ומי משלם כמה.
אילן גילאון: לכן אנחנו כל שישה חודשים באים לנדנד בכובע השני שלנו, בכל אופן אני, וצריך לומר את הדברים באומץ כי גם כאן מדובר בחיים עצמם.
אילן גילאון: אני רואה את הנגישות כתכלית החברה הישראלית.
אילן גילאון: בעיני חברת המופת היא אותה חברה שמאפשרת לכל פרט בתוכה להגיע למחוז חפצו, באופן מכובד ועצמאי.
אילן גילאון: נדמה לי שלאט לאט אנחנו מטמיעים את הרעיון הזה.
אילן גילאון: זה הופך לפוליטיקלי קורקט ואנשים מבינים שנגישות זה דבר שהוא בצד המואר של הירח וצריך ללכת ולהתפתח לכיוון שלו, כולל מקבלי ההחלטות.
אילן גילאון: בסופו של דבר בכל מקום שהוא מקום ציבורי, הרשות הכוללת, הרגולציה, תצטרך לעשות סדר כי אחרת היא תהפוך את עצמה לעבריינית, הממשלה בפני עצמה.
אילן גילאון: לא שלא ראינו דברים כאלה אבל אני מקווה שזה יהיה מצומצם.
אילן גילאון: לכן אני מבין את המחשבות שטורדות.
אילן גילאון: היו לנו את הדיונים עם האקדמיה ובדיוק אותן שאלות עלו גם שם.
אילן גילאון: אנחנו צריכים לקבוע את הרף, את הנורמה והכסף צריך להגיע מן הגורן ומן היקב ואנחנו צריכים לעזור לכך שהוא יגיע.
<אלעד מסאסא: חשוב לציין שלקופות החולים וגם למשרד יש תקציבי פיתוח.
<אלעד מסאסא: במסגרת תקציבי הפיתוח הקיימים ניתן לעשות שינוי בסדרי עדיפויות.
אילן גילאון: אתה הרי לא רוצה לפתוח אתי את הדיון הזה.
אילן גילאון: אני חושב שקופות החולים עובדות בגירעון תקציבי כבר שנים.
אילן גילאון: אני קורא לזה תת תקצוב.
אילן גילאון: אין מונח כזה בכלכלה אבל אני אומר אותו.
<שמעון פרג': אין היום קופה לא גירעונית ואלעד, גם אתה יודע את זה.
אילן גילאון: את מי אנחנו מרמים בסופו של דבר?
אילן גילאון: כל הדיבור שלנו, מה ישנה בסופו של דבר?
אילן גילאון: לכן צריך לחשוב יותר לא מי צודק ומי היה כאן קודם אלא איך פותרים את הבעיות.
אילן גילאון: אנחנו מצביעים.
אילן גילאון: מי בעד התקנות?
<אורלי בוני: אנחנו רוצים להגיד תודה רבה, אילן.
<אורלי בוני: תודה רבה לכל השותפים.
<אורלי בוני: אני חושבת שעשינו עבודה באמת מאומצת משותפת ונמשיך לעבוד יחד באופן מאומץ ומשותף.
<אורלי בוני: אני חושבת שצריך לברך על המוגמ.
אילן גילאון: אני מברך את כל אחד ואחת מכם בנפרד ולחוד.
אילן גילאון: אחיה, אנחנו בקרוב נפרדים בצער מהנציב שלנו.
אילן גילאון: כמו נשיא המדינה, גם לו יש קדנציה קצובה והיא לא לכל ימי חייו למרות שזה היה טוב אם זה היה כך במקרה שלך.
אילן גילאון: אני לא יודע אם אני רוצה להודות כי לשותפים לא מודים אבל אני חושב שהמשמעות שלך במהלך הכולל של ההתפתחות שלנו, של התפיסה של מהם אנשים עם מוגבלויות, של התפיסה האוניברסלית בעניין הזה הייתה ראויה לפחות להדלקת משואה ביום העצמאות, ואני אומר לך את זה דוגרי.
אילן גילאון: אם זה היה בידי, אפילו הייתי נוטע בשמחה יער אבל לצערי זה לא בידי.
אילן גילאון: כך אני חושב.
אילן גילאון: אני מאפשר לך להגיד לאנשים את מוצא פיך.
אילן גילאון: כמובן שאנחנו נחגוג עוד באירועים שונים ומשונים, במשרד המשפטים או ביער ירושלים או בכל מיני מקומות אחרים אבל אנחנו כוועדה נגיד שכתזמורת של הנגישות נפרדים מאחד המנצחים של התזמורת שלנו.
<אחיה קמארה: תודה רבה, אילן.
<אחיה קמארה: אני מאוד מתרגש לקראת סיום הקדנציה עת עוברות חלק מהתקנות של נגישות המוסדות לבריאות ואם אפשר עוד לפני סיום קדנציה, שיהיו גם התקנות להשכלה גבוהה, על אחת כמה וכמה.
<אחיה קמארה: כולם כאן יודעים כמה עבודה אילן השקיע אבל כל מי שיושב כאן ורבים אחרים משקיעים מאז 2006 בניסיון נואש לשנות את החיים של אנשים עם מוגבלות בישראל.
<אחיה קמארה: הפער האבסורדי שהיה, היה דווקא שמוסדות בריאות לא היו חייבים לפי חוק להיות נגישים לאנשים עם מוגבלות והיום זה מתוקן וזה יום מרגש שמהווה הישג.
<אחיה קמארה: מגיעה המון תודה לך אילן, גם לאייל וגם לאתי על כל העבודה הקשה.
<אחיה קמארה: כל אנשי הוועדה עושים כאן עבודת קודש וזה מאוד מאוד חשוב לנו להודות לכם על כך.
<אחיה קמארה: אמר אייל בצדק עת דיברנו על יהודה שהמטרה משותפת למשרדים.
<אחיה קמארה: תודה לאורלי, רמי, יהודה, נעם, סיגל ודני, כמובן לשר ולמנכ"ל שהטילו את כל כובד משקלם כדי שזה יעבור עכשיו.
<אחיה קמארה: אני רוצה להזכיר שלפני הבחירות האחרונות, יומיים לפני הבחירות האחרונות היה כאן תסכול אין סופי מכך שלא הצלחנו להעביר ברגע האחרון למרות שכבר היינו אופטימיים מאוד שהתקנות האלה יעברו.
<אחיה קמארה: איבדנו עוד שנה.
<אחיה קמארה: במאמר מוסגר אפשר להגיד שהיינו רוצים שיהיה דין רציפות גם על תקנות כדי שלא כל פעם נצטרך להתחיל מהתחלה את כל התהליך הזה.
<אחיה קמארה: בתקופה שאני נציב, בפועל שלוש פעמים היינו צריכים לחזור על תהליכים שכבר לכאורה היו גמורים עם תקנות שונות.
<אחיה קמארה: זה מצב בלתי נסבל בשביל מדינת ישראל אבל בטח בשביל האנשים עם מוגבלות.
אילן גילאון: צריך לחשוב על עניין דין הרציפות שיחול גם על תקנות.
אילן גילאון: צריך לחשוב על זה משפטית, איך עושים את זה.